Møtereferat – Tilsynsforum

|  |  |  |
| --- | --- | --- |
| Dato: | 23.05.2023 | |
| Klokkeslett: | Kl. 12.00-14.00 | |
| Møterom: | Fysisk i Oslo med mulighet for digital deltakelse | |
| Tilstede: | Representanter fra Statsforvalteren, Arkivverket, Mattilsynet, Arbeidstilsynet, Kartverket, Datatilsynet. Kontrollutvalgssekretariat for Oslo, Viken kontrollutvalgssekretariat (VIKUS), Østfold kontrollutvalgssekretariat (ØKUS) og kontrollutvalgssekretariat for Viken fylkeskommune. | |
| Forfall: | DSB, Åsjord økonomi og rettshjelp AS (kontrollutvalgssekretariat for Nordre Follo), Kontrollutvalgstjenester AS (kontrollutvalgssekretariat for Jevnaker og Lunner) og Hanne Heen Wengen (kontrollutvalgssekretariat for Nesbyen, Gol, Hemsedal  og Ål). | |
| Referent: Fakra Butt | | Møteleder: Fakra Butt |
| **Sak** | **Beskrivelse** | |
|  | Gjennomgang av referat fra forrige møte 28.02.2023  Presiserings-/avklaringsbrev fra Kommunal- og disktriktdsdepartementet om nye frister (1. mars, 1. juni og 1. september) for underretning om tilsynsplaner er ikke mottatt. Disse fristene kommer i tillegg til hovedfristen, som fortsatt er 1. desember hvert år for statlige tilsynsetater.  Forventningsbrevet vårt til kommunene for 2023 er sendt ut og kan leses [her.](https://www.statsforvalteren.no/nb/oslo-og-viken/kommunal-styring/forventningsbrev-til-kommunene-2023/)  I brevet formidler vi informasjon om nye oppgaver og satsninger i nasjonal politikk som regjeringen har forventninger om til kommunene og oss. | |
|  | Orienteringssaker v/ Statsforvalteren  Se Statsforvalterens presentasjon for møtet.   1. Status planlagte tilsyn og kontroll for 2023   Generell gjennomgang av hva som er planlagt så langt i år, og endringer fra sist Tilsynsforummøte.  Samlet sett begynner vi å nå toppen av antall planlagte statlige tilsyn, slik at ved planlegging av ytterligere tilsyn må tilsynsbelastningen spres i tid og sted. Alle statsetater har et selvstendig ansvar til å følge med på tilsynsplaner i tilsynskalenderen og til relevante forsvaltningsrevisjoner.   1. Arbeid med forbedringer av tilsynskalenderen går sin gang   STAF vil jobbe med innmeldte forbedringsinnspill etter prioriteringsrekkefølge, foretatt av Nettverket for samordnere. STAF har søkt om utviklingsmidler fra KDD. Uavhengig av de økonomiske rammene må statsetaene og kontrollutvalgssekretariatene fortsette å melde inn sine eventuelle behov for endringer av tilsynskalenderen enten til oss, eller direkte til teknisk support for tilsynskalenderen.   1. SFOV deltar på TILDA møter i regi av Brønnøysundregistret   Deltakelsen skjer på vegne av Nettverket for samordnere. Hensikten er å få informasjon og kunnskap om TILDA, deres utviklingsarbeid og dens integrasjon med tilsynskalenderen. Erfaringsdeling står sentralt i disse møtene med de andre statsetater, som enten bruker TILDA eller er på vei inn i denne løsningen.   1. Tilsynsforummøte i november   Nettverket for samordnere vil vurdere muligheten for et fellesmøte med de statsetatene, som jobber landsdekkende, i november 2023. Mer informasjon kommer dersom det blir aktuelt med et slikt møtet.  Arbeidstilsynet, Arkivverket og Kartverket er positive til dette.   1. Kommuneproposisjonen for 2024 og revidert nasjonalbudsjett for 2023   Overordnet informasjon om signaler regjeringen har kommet med for kommunesektoren. På makro nivå legges det opp til økte inntektsrammer for kommunene både for 2023 og 2024.   1. Økonomiske nøkkeltall basert på foreløpige KOSTRA-tall for 2022   Enkelt heftet med tabeller og kart over noen utvalgte økonomiske nøkkeltall for våre kommuner er publisert på nettsiden vår, og kan leses [her.](https://www.statsforvalteren.no/nb/oslo-og-viken/kommunal-styring/kommuneokonomi/okonomiske-nokkeltall-basert-pa-forelopige-kostra--tall-for-2022/) Det er viktig at indikatorene ses i sammenheng og at tallene tolkes med forsiktighet, da flere eksterne forhold preger kommunenes inntekts- og utgiftsside samt utviklingen i folketall.   1. Framtidsbildet   Foreløpig utkast sendes til representanter i Tilsynsforrummøte på epost til internt bruk. Vi vil gjerne ha en tilbakemelding på det foreløpige utkastet. Endelig innretning og form skal det jobbes videre med. Hensikten med dette notatet er å peke på hva slags situasjon kommunene står i og hvilket utfordringer de står ovenfor i nær framtid på de ulike fagområdene. | |
|  | Runden rundt om erfraingsutvekslinger rundt tilsyn og kontroll så langt i år  Kartverket:  Satser på dokumenttilsyn, som er «smale»/ begrenset, slik at flest mulig kommuner nås. Dette er en effektiv måte å gjennomføre tilsyn på.  Janne Johnsen vil ikke lenger delta på tilsynsforummøter, pga. prosjektarbeid, og blir erstattet av Ivar Lindseth.  Arkivverket:  Har redusert tilsynsaktivitet på grunn av de økonomiske rammene.  Jobber for tiden med ny arkivforskrift.  Arbeidstilsynet:  Er i gang med landsdekkende NAV- tilsyn, både den kommunale og statlige delen av NAV. Ett av temaene som undersøkes, er hvordan kontorene jobber med forebygging av vold og trusler.  Så langt er reaksjonsgraden nærmere 100%, dvs. at det i nesten alle gjennomførte tilsyn er avdekket feil eller mangler.  Arbeid med dynamisk tilsynsplan for perioden 2023-2025 er startet, og etter hvert som planen blir konkrete, vil de bli lagt til i tilsynskalenderen.  Datatilsynet:  I april fikk 98 kommuner i Norge brevtilsyn fra Datatilsynet, hvorav 12 av disse er i regionen vår. Målet med brevtilsynene er å bidra til at kommunene blir bedre rustet til å håndtere personvern og IT-sikkerhet rundt befolkningens opplysninger.  Basert på resultatene i brevtilsynet vil Datatilsynet gjennomføre stedlig tilsyn hos et utvalg av kommuner. Også kommuner som ikke omfattes av brevtilsyn kan bli plukket ut for stedlig tilsyn på bakgrunn i risiko- og sårbarhetsvurdering.  Vi tar sikte på å høre Datatilsynets erfaringer på november møtet, enten fellesmøtet eller vår egen Tilsynsforummøte. Innen dette tidspunktet vil Datatilsynet være ferdig med de stedlige tilsynene.  Mattilsynet:  Jobber med flere digitale løsninger og systemer.  Tilsyn med vannforsyningssystemenes distribusjonssystem prioriteres fremfor andre type tilsyn, slik som med storskjøkken på institusjon, og trygg mat i barnehagen.  Statsforvalteren v/ Klima- og miljøavdelingen  Miljødirektoratet har publisert rapport om [Oppsummering av resultater fra kommunetilsynsaksjon 2022: Sanitært avløpsvann fra mindre anlegg.](https://www.miljodirektoratet.no/publikasjoner/2023/mai-2023/oppsummering-av-resultater-fra-kommunetilsynsaksjon-2022-sanitart-avlopsvann-fra-mindre-anlegg-kapittel-12-i-forurensningsforskriften/)  Se også en kort oppsummering av rapporten [her.](https://www.miljodirektoratet.no/aktuelt/nyheter/2023/mai-2023/kommunene-forer-ikke-tilsyn-med-mindre-avlopsanlegg/)  Hovedmålet for aksjonen har vært å få kunnskap om hvordan kommunen utfører oppgaven som forurensningsmyndighet etter kapittel 12.  Tilsynsaksjonen har avdekket at tre av fire kommuner fører ikke systematisk tilsyn og oppfølging med mindre sanitære avløpsanlegg.  Viken kontrollutvalgssekretariat  Planlegger å utarbeidet 4 årig kontrollplan. Starter snart med risiko- og vesentlighetsvurdering av kommunene.  Østfold kontrollutvalgssekretariat  Sekretariatet bemerker at SFOV har gjennomført tilsyn med barneverntjenestens oppfølging av barn plassert i fosterhjem, som er veldig lik planlagt forvaltningsrevisjon i kommunen om levekår, sosialhjelpsmottakere og utenforskap. SFOV skal undersøke dette nærmere, og gir en tilbakemelding direkte til ØKUS.  Kontrollutvalgssekretariat for Viken fylkeskommune  Planlagte forvaltningsrevisjoner går som oppsatt. Ellers preges planleggingsarbeidet av at Viken fylkeskommune skal oppløses ved nyttår. | |
|  | Presentasjon av ny boligsosial lov  Se egen presentasjon. | |